सड़कों से आज हटेगा अतिक्रमण
नगरपालिका-प्रशासनपुलिस के संयुक्त प्रयास से शहर की मुख्य सड़क से स्थाई अस्थाई अतिक्रमण हटाने का अभियान अलवर रोड से सोमवार को शुरू होगा। नगरपालिका अधिशाषी अधिकारी राहुल अग्रवाल ने बताया कि शहर की मुख्य सड़क के आसपास स्थाई अस्थाई अतिक्रमण किया हुआ है। जिससे सड़क सकरी होने से वाहन जाम समस्या से आमजन परेशान हो रहा है। उन्होंने कहा कि सड़क पर फल-सब्जी रेहड़ी खड़ी होने के साथ दुकानदारों द्वारा दुकानों का सामान होर्डिंग्स-टीन शैड सड़क के आसपास लगा रखे हैं। जिन्हें हटाने के लिए पुलिस-प्रशासन के संयुक्त प्रयास से अभियान शुरू किया जाएगा। जिसमें स्थाई अस्थाई अतिक्रमण हटाया जाएगा। उन्होंने बताया कि अलवर रोड, हाईवे मैन चौक, नया बस स्टैंड, पुराना स्टैंड तसींग रोड जागुवास चौक तक अभियान शुरू कर अतिक्रमण हटाया जाएगा। ईओ ने कहा कि फल-सब्जी रेहड़ी के लिए चिरंजीलाल धर्मशाला के पास स्थान चिन्हित किए गए हैं तथा वाहनों के लिए स्थान चिन्हित किया जा रहा है। जिन्हें सड़क से दूर रखा जाएगा। एसडीएम शैफाली कुशवाह ने कहा कि सोमवार को अतिक्रमण हटाने का अभियान शुरू किया जाएगा।
hin_Deva hin_Deva